EkBass/fiwiki-20250220-pages-articles huggingface dataset:
Gourma-Rharousin piiri

Gourma-Rharousin piiri () on paikallishalintoalue Timbuktun alueella Malissa. Sen hallinnollinen keskus on Rharous. Piirin pinta-ala on 45 000 neliökilometriäPlan, s. 10.. Asukkaita on 111 000 henkeä (vuonna 2009, väestönlaskenta). ==Maantiede ja ilmasto== Gourma-Rharousin piiri muodosta 9,0 % Timbuktun alueen pinta-alasta. Se rajoittuu lännessä Timbuktun alueen Niafunkén ja Dirén piireihin, pohjoisessa Timbuktun ja Gaon alueen Bouremin piireihin, idässä Gaon piiriin sekä etelässä Moptin alueen Douentzan piiriin ja Burkina Fasoon. Seutu kuuluu Sahelin vyöhykkeeseen. Vuotuinen sademäärä on 200–400 millimetriä. Luonnonalueita ovat Nigerjoen laakso pohjoisessa, Nigerin tulvajärvien alue ja Gourma. Seudulla sijaitsee norsujen suojelualue.Synthèse, s. 2–3. ==Hallinnollinen jako ja asutus== Timbuktun alueen perustamiseen saakka vuonna 1977 Gourma-Rharousin piiri oli osa Gaon aluetta. Piiriin kuuluu 9 maalaiskuntaa: Bambara Maoudé, Banikane, Gossi, Hamzakoma, Haribomo, Inadiatafane, Ouinerden, Rharous ja Séréré. Kyliä on 44 ja nomadiryhmiä 173.Synthèse, s. 2. Asukkaat ovat etupäässä tuaregeja, fulbeja, songhaita, bozoja ja maurejaSynthèse, s. 3.. ==Liikenne ja elinkeinot== Tärkein liikenneväylä on Sévarén ja Gaon välinen maantie RN16. Piirin sisäistä tieverkkoa ei ole käytännössä lainkaan.Synthèse, s. 4. Paikallisia elinkeinoja ovat maanviljely, karjanhoito, kaupankäynti, käsityöammatit ja kalastus. Tärkeimmät viljelykasvit ovat riisi, hirssi, durra, lehmänpapu ja vihannekset. Kotieläimiä ovat naudat, lampaat, vuohet, aasit, kamelit, hevoset ja siipikarja. ==Palvelut== Piirissä ei ole keskikouluja tai ammattikoulujaPlan, s. 57.. Terveyspalvelut käsittävät poliklinikan, lääkärinvastaanoton, varuskuntasairaalan ja 16 kunnallista terveyskeskusta (vuonna 2011). Puhtaan juomaveden piirissä on 57 % väestöstä. Sähköverkkoa ei olePlan, s. 42.. ==Lähteet== * * ===Viitteet=== *
Lähiradio

Lähiradio (myös Helsingin Lähiradio) on pääkaupunkiseudulla toimiva, Kansan Radioliiton omistama, epäkaupallinen yhteisöradioasema. Asema sai radiotoiminnan mahdollistavan toimiluvan vuonna 1987 ja aloitti toimintansa 4. tammikuuta 1988. Alkuvuosien toimilupa oli epäkaupallinen, mutta valtioneuvoston toimesta se muuttui 1990-luvulla "kaupalliseksi toimiluvaksi". Lähiradio on kuitenkin jatkanut koko toimintansa ajan toimintaansa ei- kaupallisena. Asema lähettää eri yhteisöjen sille toimittamia ohjelmia sekä omatuotantoista sisältöä. Suurin osa Lähiradion varoista tulee asemalta ohjelma-aikaa hankkivilta järjestöiltä sekä muun muassa projektiluonteisista rahoituksista. Kanavan lähetystaajuus on 100,3 MHz.Radiolähetykset 100.3 MHzLähiradio on yksi vanhimmista edelleen toimivista radioasemista Suomessa ja vanhin ns. paikallisradioasema. Lähiradion päätoimintakielenä on suomi ja lisäksi se lähettää säännöllisesti ohjelmia noin 10 eri kielellä, muun muassa kurdiksi, venäjäksi, somaliksi, kiinaksi, espanjaksi, arabiaksi, farsiksi sekä englanniksi. Lähiradiolla on kolme studiota ja ne sijaitsevat osoitteessa Hämeentie 32. Lähiradion päätoimittajana toimii Seppo Julin ja toimituskuntaan kuuluu noin viisikymmentä vapaaehtoistoimittajaa. ==Toimittajia== * Jorma Elovaara * Jarmo Suomi * Papá Montero * Jari Luukkonen * Ralf Sandell * Seppo Julin * Ole Nerdrum * Tapio Pelttari * Sani Valoranta ==Ohjelmat== Lähiradion ohjelmia ovat muun muassa Viihteellä, Cuba Libre, Sporttitunti, Kaupunginosaradio, Rytmi & Sielu, Jazz & Etnoset, Vapaat Aallot, Mellunkylä -radio, kuunnelmasarja "Mummola" ja Café Tallinn. == Lähteet == ==Aiheesta muualla== * Lähiradion verkkosivut * Lähiradion Facebook-sivut Luokka:Suomalaiset radioasemat
Johanna Freundlich

Johanna Rebecca FreundlichTeatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 161. (s. 16. syyskuuta 1977 Helsinki) on suomalainen teatteriohjaaja ja käsikirjoittaja. Hän on opiskellut ohjaajantyötä paitsi Teatterikorkeakoulussa myös New Yorkin yliopiston Tisch School of the Arts -koulussa. Lisäksi hän on opiskellut Helsingin yliopistossa kieliä ja kirjallisuutta. Freundlich on ohjannut sekä näytelmiä että oopperaa. Hänen Tampereen teatterikesän ohjelmistoon vuonna 2011 ohjaamansa Tony Kushnerin näytelmä Angels in America sai Vivica Bandlerin perustaman Vivicas vänner – Vivican ystävät -säätiön Ester-palkinnon. ==Lähteet== *Festivaalin taiteellinen johto täydentyi. Tampereen teatterikesä ===Viitteet=== Luokka:Suomalaiset teatteriohjaajat Luokka:Suomalaiset käsikirjoittajat Luokka:Vuonna 1977 syntyneet Luokka:Elävät henkilöt
Rharous

Rharous (myös Gourma-Rharous) on maalaiskunta, sen keskuskylä sekä Gourma- Rharousin piirin hallinnollinen keskus Timbuktun alueella Malissa. Se sijaitsee Nigerjoen varrella 150 kilometriä Timbuktusta itään. Kunnassa on 26 100 asukasta (vuonna 2009). Rharousin kunnan pinta-ala on 7 000 neliökilometriä. Se rajoittuu idässä Gourma-Rharousin piirin Banikanen, etelässä Ouinerdenin ja Hamzakoman sekä lännessä Sérérén kuntiin ja pohjoisessa Timbuktun piiriin. Seutu kuuluu aavikoitumisesta kärsivään Sahelin vyöhykkeeseen. Kuntaan kuuluu 13 kylää ja 16 paimentolaisryhmää. Asukkaat ovat songhaita, tuaregeja, arabeja, fulbeja ja bozoja. Tärkeimmät kielet ovat tamašek ja songhai. Vallitseva uskonto on islam. Seudun pääelinkeinot ovat maanviljely Nigerjoen varrella sekä paimentolaisuuteen perustuva karjanhoito sisämaan Gourman alueella. Tärkein viljelykasvi on riisi. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja. Kunnassa on kuusi koulua ja seitsemän lukutaitokeskusta. Koulut tavoittavat 61,2 % ikäluokasta (vuonna 2003). Rharousissa on terveyskeskus ja Bengelissä terveysasema. Nähtävyyksiä ovat Nigerjoen virtahevot, Bornan luolat kalliopiirroksineen ja piirtokirjoituksineen sekä Dakar-rallin aikana helikopterionnettomuudessa kuolleiden Thierry Sabinen ja Daniel Balavoinen muistomerkki sisämaassa. Matkailua alueelle ei juurikaan ole. ==Lähteet== Luokka:Gourma-Rharousin piiri Luokka:Malin kunnat
Ber

Ber on maalaiskunta ja sen keskuskylä Timbuktun alueen Timbuktun piirissä Malissa. Se sijaitsee Nigerjoen pohjoispuolella noin 50 kilometriä Timbuktusta itään. Kunnassa on 19 500 asukasta (vuonna 2009). Berin kunta rajoittuu pohjoisessa Kidalin ja idässä Gaon alueisiin, etelässä Gourma-Rharousin piiriin ja Timbuktun alueen Lafian kuntaan sekä lännessä Bourem-Inalyn ja Salamin kuntiin. Kuntaan kuuluu Berin kylä ja 35 paimentolaisryhmää. Asukkaat ovat tuaregeja ja maureja. Seudun pääelinkeinot ovat karjanhoito ja maanviljely. Kotieläimiä ovat lampaat, vuohet, kamelit, aasit ja naudat. Tärkein viljelykasvi on riisi. Lisäksi harjoitetaan käsityöammatteja ja kaupankäyntiä. ==Lähteet== Luokka:Malin kunnat Luokka:Timbuktun piiri
Kanariankaaliperhonen

Kanariankaaliperhonen (Pieris cheiranthi) on Kanarian saarilla endeeminen päiväperhoslaji. Kansainvälinen luonnonsuojeluliitto on luokitellut sen vaarantuneeksi (VU). == Koko ja ulkonäkö == Laji muistuttaa suuresti tavallista kaaliperhosta (Pieris brassicae), mutta siipien mustat kuvioinnit ovat huomattavasti laajemmat. Etusiiven yläpinta on valkoinen, kärkiosasta mustanruskea ja sen kaksi tummaa täplää ovat sulautuneet yhteen. Siiven tyviosassa on harmaata kehnää. Takasiivet ovat valkeat. Molempien siipien alapinnat ovat vaalean vihertävänkeltaiset. Siipiväli vaihtelee 57-66 mm. == Levinneisyys ja lentoaika == Kanariankaaliperhosta tavataan ainoastaan muutamilla Kanarian saarilla. Laji on yleinen La Palmalla, minkä lisäksi sitä tavataan Teneriffan pohjoisosissa ja hyvin harvinaisena Lanzarotella. Laji hävisi ilmeisesti kokonaan La Gomeralta 1970-luvulla. Perhoset lentävät useina sukupolvina ympäri vuoden.Haahtela, Saarinen, Ojalainen & Aarnio: Suomen ja Euroopan päiväperhoset. Gummerus 2012. ISBN 978-951-20-8386-2 == Elinympäristö ja elintavat == Kanariankaaliperhosen tyypillisimpiä elinympäristöjä ovat varjoisat laaksot ja laurisilvametsät 200-1500 m merenpinnasta. Perhosen yksilömäärät ovat olleet pitkään voimakkaassa laskussa. Ilmeisesti Cotesia glomerata -loispistäisen tuominen saarelle vaikuttaa vahingollisesti perhoslajin populaatioon. == Ravintokasvi == Toukka kelpuuttaa ravinnokseen Kanarialla kotoperäisen merikaalilajin Crambe strigosa, mutta elää myös vieraslajina esiintyvällä isoköynnöskrassilla (Tropaeolum majus). Kasvatuksessa toukat syövät monia eri ristikukkaisia == Lähteet == == Aiheesta muualla == * www.schmetterling-raupe.de Luokka:Kaaliperhoset Luokka:Uhanalaiset selkärangattomat Luokka:Kanariansaarien eläimet
Sören Nordin

Ernst Sören Nordin (5. syyskuuta 1917 Hudiksvall – 6. syyskuuta 2008 BålstaQhurth.com ) oli ruotsalainen raviohjastaja- ja valmentaja. Häntä pidetään Stig H. Johanssonin ohella Ruotsin kaikkien aikojen suurimpana raviurheilijana. Nordinin ura hevosten parissa kesti yli 70 vuotta. Ensimmäisen voittonsa hän ajoi Gävlessä vuonna 1934 ja viimeisen Italiassa vuonna 1999. Yhteensä Nordin voitti urallaan yli 3 200 ravilähtöä. Nordin syntyi Forsan kylässä Keski-Ruotsin Hudiskvallissa. Hänen isänsä Ernst Johan Nordin ja kaksi vanhempaa veljeään Gösta ja Gunnar Nordin olivat myös menestyneitä ohjastajia. Nordin toimi pitkään valmentajana Solvallan raviradalla Tukholmassa yhdessä veljiensä kanssa. Vuosien 1934 ja 1976 välillä joku kolmesta Nordinin veljestä oli kahta vuotta lukuun ottamatta maan pääradan voitokkain ohjastaja. Sören voitti Solvallan ohjastajaliigan 21 kertaa, Gösta ja Gunnar molemmat 10 kertaa. Vuonna 1950 Sören Nordin saavutti ensimmäisen suuren voittonsa ulkomailla, kun hän voitti Pariisissa maailman arvostetuimman ravikilpailun Prix d'Ameriquen hevosella Scotch Fez. 1980-luvun alussa Nordin siirtyi Yhdysvaltoihin poikiensa Janin ja Ulfin kanssa ja perusti valmennustallin Pompano Parkin raviradalle Floridaan. Vuonna 1992 hän muutti Italiaan, jossa hän toimi valmentajana uransa viimeiset vuodet. Viimeisen suurkilpailuvoittonsa Nordin saavutti vuonna 2001, jolloin hänen valmentamansa Zambezi Bi voitti 5-vuotiaiden Euroopan mestaruuden Trevisossa Italiassa. ==Suurkilpailuvoittoja== Ruotsi *Elitloppet: Frances Bulwark (1953) *Åby Stora Pris: Justus (1946), Scotch Fez (1949), Frances Bulwark (1950) *Derby: Belle Day (1947), Madame Song (1951), Codex (1954), Smaragd (1955), Ilotar (1958), Clementz (1960), Julienne (1962), Galint (1969), Ocos (1972), Pom Chips (1973), Mustard (1980) *Kriterium: Codex (1953), Lord Scotch (1954), Clementz (1959), Julienne (1961), Zolimit (1968), G.A. Scotch (1970), Desert Air (1972), Active Bowler (1978) Suomi *Kultakenkä: Mustard (1980) Norja *Oslo Grand Prix: Noble Action (1972), Gaby Bulwark (1973) Tanska *Copenhagen Cup: Frances Bulwark (1952), Rulle Rappson (1961), Wiretapper (1976) Italia *Gran Premio Delle Nazioni: Frances Bulwark (1952) *Derby: Zambesi Bi (1999) Ranska *Prix d'Amerique: Scotch Fez (1950) Yhdysvallat *Breeders Crown: Amneris (1984), Jean Bi (1990) *Yonkers Trot: Baltic Speed (1984), Master Willie (1985) *Peter Houghton Memorial: Ditka Hanover (1986) == Lähteet == *The Blood Bank/Classic Races ===Viitteet=== Luokka:Ruotsalaiset ravivalmentajat Luokka:Ruotsalaiset raviohjastajat Luokka:Vuonna 1917 syntyneet Luokka:Vuonna 2008 kuolleet
Belarmino Correa Yepes

Belarmino Correa Yepes (14. heinäkuuta 1930 – 20. maaliskuuta 2020) oli kolumbialainen roomalaiskatolinen piispa. Hänet vihittiin Misioneros Javerianos de Yarumalin papiksi 15. elokuuta 1957 ja nimitettiin Mitún prefektiksi 30. lokakuuta 1967.Catholic-Hierarchy.org: Bishop Belarmino Correa Yepes, M.X.Y. Correa Yepes sai 19. tammikuuta 1989 nimityksen San José del Guaviaren apostoliseksi vikaariksi ja Horrea Coelian titulaaripiispaksi. Piispaksi vihkiminen seurasi 8. huhtikuuta. Pääkonsekraattorina toimi Angelo Acerbi, jota avustivat Jesús Emilio Jaramillo Monsalve ja Heriberto Correa Yepes. Correa Yepes nimitettiin 29. lokakuuta 1999 San José del Guaviaren piispaksi, jona hän toimi, kunnes jäi eläkkeelle 17. tammikuuta 2006. == Lähteet == Luokka:Kolumbialaiset papit Luokka:Katoliset piispat Luokka:Vuonna 1930 syntyneet Luokka:Vuonna 2020 kuolleet
Joachim Wanke

Joachim Wanke (s. 4. toukokuuta 1941 Breslau) on saksalainen roomalaiskatolinen piispa. Hänet vihki papiksi Hugo Aufderbeck 26. kesäkuuta 1966. Hänet nimitettiin Erfurt-Meiningenin apostoliseksi koadjuuttorihallitsijaksi ja Castellum in Mauretanian titulaaripiispaksi 2. lokakuuta 1980. Piispaksi konsekroinnin suoritti 26. marraskuuta Joachim Meisner, jota avustivat Bernhard Huhn ja Georg Weinhold.Catholic- Hierarchy.org: Bishop Joachim Wanke Wankesta tuli 17. tammikuuta 1981 Erfurt- Meiningenin apostolinen hallitsija, ja 27. kesäkuuta 1994 hänet nimitettiin Erfurtin piispaksi. == Lähteet == Luokka:Saksalaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Georg Weinhold

Georg Weinhold (28. marraskuuta 1934 Zittau – 10. lokakuuta 2013) oli saksalainen roomalaiskatolinen piispa. Hänet vihki papiksi Meissenin hiippakuntaan (myöh. Dresden-Meissen) Otto Slülbeck 19. joulukuuta 1959. Hänet nimitettiin Meissenin vihkipiispaksi ja Idicran titulaaripiispaksi 4. heinäkuuta 1973. Piispaksi konsekroinnin suoritti 8. syyskuuta Gerhard Schaffran, jota avustivat Bernhard Huhn ja Johannes Kleineidam.Catholic- Hierarchy.org: Bishop Georg Weinhold Weinhold erosi tehtävistään vihkipiispana 22. elokuuta 2008. == Lähteet == Luokka:Saksalaiset papit Luokka:Katoliset piispat Luokka:Vuonna 1934 syntyneet Luokka:Vuonna 2013 kuolleet
’s Ländle, meine Heimat

’s Ländle, meine Heimat on vuodesta 1949 Itävallan osavaltio Vorarlbergin osavaltiolaulu. Sen musiikin ja sanat on tehnyt Anton Schmutzer. ==Historia== ’s Ländle, meine Heimat sai alkunsa jo vuonna 1905, kun Feldkirchiläinen musiikinopettaja ja kuoronjohtaja Anton Schmutzer sävelsi musiikin runolle Vorarlbergers Heimweh. Vuonna 1907 hän muunsi hieman sävellyksen melodiaa ja kirjoitti kokonaan uudet sanat antaen teokselle alun perin nimen Du Ländle, meine teure Heimat. Vorarlbergin osavaltion parlamentti teki laulusta virallisen osavaltiolaulun jo vuonna 1937, mutta Natsi-Saksan liitettyä Itävallan itseensä Vorarlbergin osavaltio lakkautettiin ja sitä hallittiin osana Innsbruckia. Toisen maailmansodan jälkeen laulusta tehtiin jälleen Vorarlbergin osavaltiolaulu vuonna 1949. ==Sanat== 1\. Du Ländle, meine teure Heimat, ich singe dir zu Ehr' und Preis; begrüße deine schönen Alpen, wo Blumen blüh'n so edel weiß, und golden glühen steile Berge, berauscht von harz'gem Tannenduft. "O Vorarlberg, will treu dir bleiben, bis mich der liebe Herrgott ruft, o Vorarlberg will treu dir bleiben, bis mich der liebe Herrgott ruft!" 2\. Du Ländle, meine teure Heimat, wo längst ein rührig Völklein weilt, wo Vater Rhein, noch jung an Jahren, gar kühn das grüne Tal durcheilt; hier hält man treu zum Heimatlande und rot-weiß weht es in der Luft. "O Vorarlberg, will treu dir bleiben, bis mich der liebe Herrgott ruft, o Vorarlberg, will treu dir bleiben, bis mich der liebe Herrgott ruft!" 3\. Du Ländle, meine teure Heimat, wie könnt' ich je vergessen dein, es waren doch die schönsten Jahre beim lieben, guten Mütterlein. Drum muss ich immer wieder kommen, und trennte mich die größte Kluft. "O Vorarlberg, will treu dir bleiben, bis mich der liebe Herrgott ruft, o Vorarlberg, will treu dir bleiben, bis mich der liebe Herrgott ruft!" ==Aiheesta muualla== * * ==Lähteet== Luokka:Instituutioiden tunnuskappaleet Luokka:Itävallan musiikki Luokka:Vorarlberg
Onnellinen ministeri

Onnellinen ministeri on Toivo Särkän ohjaama elokuva vuodelta 1941. Elokuva perustuu saksalaiseen Fred Hellerin ja Bruno Englerin kamarinäytelmäänNicola Lange, Die Deutschen Kammerspiele des Theatergründers, Schauspielers und Regisseurs Reinhold K. Olszewski. Viitattu 31.5.2012. Das Ministerium ist beleidigt (1927, suom. Ministeriötä on loukattu). Birgit Kronström laulaa elokuvassa myöhemmin suosituksi tulleen ”Katupoikien laulun”, jonka on säveltänyt George de Godzinsky, kuten elokuvan muunkin musiikin, johon näytelmän alkuperäismusiikki vaihdettiinMuut tiedot, Elonet.fi, viitattu 27.5.2012. == Juoni == Mainospiirtäjä Kalevi Kari (Tauno Palo) saa mainoksen alusvaatemalliksi ministerin tyttären (Birgit Kronström), ja tästä syntyy skandaali, joskaan ei itse mallin mielestä.Päivän elokuvia. Tv-maailma 21/2012, s. 25. == Näyttelijät == == Arviot == Kritiikissä elokuvaa on luonnehdittu musiikilla höystetyksi kepeästi kulkevaksi hullutteluksi. Tarjolla on myös erotiikkaa.AL: Onnellinen ministeri. Päivän elokuvia. Tv- maailma 1/2013, s. 21. Arto Pajukallio totesi Helsingin Sanomissa televisioesityksen arvostelussa, että elokuvassa on sekä tuoretta yritystä että koomista väkinäisyyttä.Pajukallio, Arto: Elokuvat. Helsingin Sanomat 31.5.2012, s. D 7. == Lähteet == Luokka:Vuoden 1941 suomalaiset elokuvat Luokka:Suomalaiset näytelmiin perustuvat elokuvat Luokka:Suomalaiset komediaelokuvat Luokka:Suomalaiset musiikkielokuvat‎ Luokka:Suomalaiset mustavalkoelokuvat Luokka:Toivo Särkän ohjaamat elokuvat
Komppanian neropatit

Komppanian neropatit on Matti Oraviston ohjaama sotilasfarssi vuodelta 1952. Se perustuu nimimerkki Topiaksen musiikkinäytelmään Neropatti (1938). Elokuvan juoni kehkeytyy varusmiesten lemmenhuolien ympärillePäivän elokuvia. Tv- maailma 21/2012, s. 17.. ==Näyttelijät== == Tuotanto == Matti Oravisto on tunnetumpi näyttelijänä ja oli ennen tätä esikoisohjaustaan tehnyt useita elokuvarooleja. Elokuvan musiikkikappaleet ovat Toivo Kärjen ja Reino Helismaan käsialaaAL: Komppanian neropatit. Päivän elokuvia, Tv-maailma 8/2013 s. 21.. Pentti Siimeksen nimeä ei ole alkutesteissä, mutta hänellä on elokuvassa ensimmäinen puheroolinsa päivystävänä alikersanttina.Muut tiedot, Elonet.fi, Viitattu 27.2.2013 == Vastaanotto == Kritiikeissä elokuvaa on pidetty juonettomana ja kankeana sekä sisällöltään vanhentuneena.Pajukallio, Arto: Elokuvat. Helsingin Sanomat 29.5.2012, s. D 7.. ==Lähteet== ==Aiheesta muualla== * Luokka:Vuoden 1952 suomalaiset elokuvat Luokka:Suomalaiset musiikkielokuvat‎ Luokka:Suomalaiset komediaelokuvat Luokka:Suomalaiset mustavalkoelokuvat Luokka:Suomalaiset näytelmiin perustuvat elokuvat Luokka:Sotilasfarssit Luokka:Matti Oraviston ohjaamat elokuvat
Kuningas Louie

Kuningas Louie () on Disneyn Viidakkokirja-elokuvassa esiintyvä hahmo. Hän on oranki, joka hallitsee viidakon apinayhteisöä ja pitää valtaistuintaan ikivanhassa temppelinrauniossa. Toisin kuin elokuvan muut päähahmot, kuningas Louie ei perustu Rudyard Kiplingin alkuperäiseen kirjaan Viidakkokirja. Elokuvassa hän pitää Mowglia vankina ja pyytää Mowglia opettamaan hänelle tulen tekemisen salaisuuden, koska haluaa ”olla kuin ihmiset”. Kuningas Louien alkuperäinen ääninäyttelijä oli laulaja Louis Prima. Hahmon suomenkielisenä äänenä toimi näyttelijä Eeki Mantere. Kuningas Louie esiintyy myös Disneyn animaatiosarjoissa Viidakkoviikarit (nuorena) ja Pilipalipilotit (Baloon ystävänä). Luokka:Kuvitteelliset apinat Luokka:Viidakkokirjan hahmot Luokka:Kuvitteelliset kuninkaalliset
Venäjän juutalaisten asuinalue

Venäjän juutalaisten asuinalue (; , der tkhum-ha-moyshəv; , tḥùm ha-mosháv) oli Venäjän keisarikunnan länsiosissa vuosien 1791–1917 välillä sijainnut suuri alue, jolla keisarikunnan juutalaiset alamaiset saivat asua. Alueen rajasi keisarinna Katariina Suuri Puola-Liettualle kuuluneiden alueiden siirryttyä Puolan jaoissa Venäjälle vuonna 1772. Laajimmillaan alue sijaitsi nykyisten Liettuan, Latvian, Valko-Venäjän, Ukrainan, Moldovan, Länsi-Venäjän ja Itä-Puolan alueilla, ja siihen kuuluivat sen ajan suurista juutalaiskaupungeista muun muassa Vilna, Minsk ja Odessa. Kiova, Jalta ja muutama muu alueen suurista kaupungeista olivat kuitenkin juutalaisilta yhä suljettuja.Jewish Encyclopedia Alue lakkautettiin virallisesti vuonna 1917 lokakuun vallankumouksen myötä.Jewish Virtual Library == Asukasluku == Vuoteen 1891 mennessä 700 000 Venäjän sisäosissa asunutta juutalaista oli pakkosiirretty tälle läntiselle asuinalueelle. Alueella asui lopulta 90 prosenttia kaikista Venäjän juutalaisista. Vuonna 1820 alueella asui 1,6 miljoonaa juutalaista, ja vuonna 1910 jo 5,6 miljoonaa siitä huolimatta että kaksi miljoonaa alueen juutalaista oli sinä aikana muuttanut ulkomaille, lähinnä Yhdysvaltoihin. == Asumisoikeudet == Alue muodostettiin, koska Venäjä ei halunnut Puolalta sen haltuun siirtyneen juutalaisväestön taloudellisen vaikutuksen leviävän maan keskiosiin. Juutalaiset saivat asua alueen ulkopuolella vain erityisluvalla. Tällaisia etuoikeutettuja olivat tiettyjen kauppiaskiltojen pitkäaikaiset jäsenet, korkeakoulutetut henkilöt kuten lääkärit ja kätilöt, asepalveluksen suorittaneet perheineen, sekä tiettyjen alojen käsityöläiset. Nämä säännöt höllentyivät vuonna 1865, mutta niitä kiristettiin uudelleen vuonna 1891 Aleksanteri III:n aikana. Noiden vuosikymmenien aikana voimistui myös Suomen juutalaisyhteisö, kun Venäjän armeijasta vapautuneet juutalaiset jäivät Suomeen asumaan.Torvinen, Taimi: Kadimah: Suomen juutalaisten historia. Otava, 1989. ISBN 951-1-10951-0 == Katso myös == * Venäjän juutalaiset == Lähteet == * * === Viitteet === == Aiheesta muualla == Luokka:Kongressi-Puola Luokka:Kulttuuriset alueet Juutalaisten asuinalue
Hans-Reinhard Koch

Hans-Reinhard Koch (27. marraskuuta 1929 Leinefelde – 25. huhtikuuta 2018)Bishop Hans-Reinhard Koch oli saksalainen roomalaiskatolinen piispa. Hänet vihki papiksi Erfurt-Meiningeniin Josef Freusberg 17. heinäkuuta 1955. Hänet nimitettiin Erfurt-Meiningenin vihkipiispaksi ja Medianan titulaaripiispaksi 15. toukokuuta 1985. Piispaksi vihkiminen seurasi 6. heinäkuuta. Pääkonsekraattorina toimi Joachim Wanke, jota avustivat Wolfgang Weider ja Norbert Werbs.Catholic-Hierarchy.org: Bishop Hans-Reinhard Koch Koch jäi eläkkeelle 27. marraskuuta 2004. Hän kuoli aivoverenvuotoon 88-vuotiaana keväällä 2018.https://www.thueringer- allgemeine.de/web/zgt/kultur/detail/-/specific/Abschied-vom-ersten- Weihbischof-Hans-Reinhard-Koch-stirbt-nach-schwerem-Sturz-1907134318 == Lähteet == Luokka:Saksalaiset papit Luokka:Katoliset piispat Luokka:Vuonna 1929 syntyneet Luokka:Vuonna 2018 kuolleet
Friedrich Maria Rintelen

Friedrich Maria Rintelen (12. joulukuuta 1899 Ahlen – 9. marraskuuta 1988) oli saksalainen roomalaiskatolinen piispa. Hänet vihittiin papiksi Paderborniin 13. tammikuuta 1924 ja nimitettiin sen vihkipiispaksi sekä Chusiran titulaaripiispaksi 12. joulukuuta 1951. Piispaksi vihkiminen seurasi 24. tammikuuta 1952. Pääkonsekraattorina toimi Lorenz Jäger, jota avustivat Wilhelm Weskamm ja Augustinus Philipp Baumann.Catholic-Hierarchy.org: Bishop Friedrich Maria Rintelen Rintelen osallistui Vatikaanin toiseen kirkolliskokoukseen. Hän toimi vihkipiispana, kunnes erosi tehtävistään 15. elokuuta 1970. == Lähteet == Luokka:Saksalaiset papit Luokka:Katoliset piispat Luokka:Vuonna 1899 syntyneet Luokka:Vuonna 1988 kuolleet
Wolfgang Ipolt

Wolfgang Ipolt (s. 17. maaliskuuta 1954 Gotha) on saksalainen roomalaiskatolinen piispa. Hänet vihittiin papiksi 30. kesäkuuta 1979 ja nimitettiin Görlitzin hiippakunnan johtoon 18. kesäkuuta 2011. Piispaksi vihkiminen seurasi 28. elokuuta. Pääkonsekraattorina toimi Rainer Maria Woelki, jota avustivat Konrad Zdarsa ja Joachim Wanke.Catholic-Hierarchy.org: Bishop Wolfgang Ipolt == Lähteet == Luokka:Saksalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Da Vinci (täsmennyssivu)

Da Vinci tai Davinci voi tarkoittaa seuraavia asioita: * Leonardo da Vinci (1452–1519), italialainen yleisnero * DaVinci Resolve, videoeditointiohjelmisto * MS Da Vinci, laivan väliaikainen nimi == Avaruustutkimus == * DAVINCI, suunniteltu Nasan tehtävä Venukseen * Da Vinci (Kuun kraateri) * Da Vinci (Marsin kraateri)
Douglas Rodríguez

Douglas Rodríguez Gardiola (3. kesäkuuta 1950 Santiago de Cuba – 21. toukokuuta 2012 Havanna) oli kuubalainen nyrkkeilijä, olympiamitalisti ja maailmanmestari. Rodríguez voitti sarjan 51 kg olympiapronssia Münchenissä 1972. Havannassa 1974 hän voitti maailmanmestaruuden samassa painoluokassa.http://amateur-boxing.w.interia.pl/WorldChamps1974.html Vuoden 1971 Pan-Amerikan kisoissa Rodríguez saavutti pronssia. Rodríguez kuoli sydäninfarktiin kotonaan Havannassa 61-vuotiaana 21. toukokuuta 2012.http://archive.is/20120604040536/articles.timesofindia.indiatimes.com/2012-05-21/boxing/31800079_1_boxer- flyweight-category-world-title == Lähteet == * Douglas Rodríguez Biography and Olympic Results Olympics at Sports-Reference.com === Viitteet === Luokka:Kuubalaiset nyrkkeilijät Luokka:Kuubalaiset olympiamitalistit Luokka:Vuonna 1950 syntyneet Luokka:Vuonna 2012 kuolleet
Montenegron kroaatit

Montenegron kroaatit ovat Montenegrossa pääasiassa Kotorinlahden (Boka Kotorska) ympäristössä asuvia kroaateja. Vuoden 2003 väestönlaskennan mukaan heitä oli yhteensä 6 811, mikä tekee heistä maan viidenneksi suurimman vähemmistön. Uskonnoltaan pääosa kroaateista on katolilaisia. ==Asuinalueet ja lukumäärä== Pääosa kroaateista on keskittynyt kolmeen kuntaan Kotorinlahden ympärillä. Vuonna 1991 heitä oli eniten Tivatissa, jossa asui 2 640 kroaatia, eli 23,16 % sen väestöstä. Kaksi muuta kuntaa olivat Kotor (1 620; 7,23 %) ja Herceg Novi (636; 2,3 %). Perinteisten alueiden lisäksi heitä asui myös Podgoricassa, jossa heitä oli 608.Bieber 2003, s. 173 Väestönlaskenta tosin todennäköisesti arvioi kroaatien määrän liian alhaiseksi, mutta heitä ei silti ole todennäköisesti 10 000:ta enempää.Bieber 2003, s. 174. ==Historia== Kotorinlahden asukkaat ovat perinteisesti jakaantuneet kaupungeissa asuneisiin katolilaisiin ja maaseudun ortodokseihin. Lahden alue oli pitkään Venetsian vallan alaisuudessa, mutta 1700-luvulla siitä tuli osa Habsburgien Itävallan valtakuntaa. 1800-1900-luvulla alueen katolilaisille kehittyi kroaatilainen identiteetti, kun taas ortodoksit alkoivat samastua montenegrolaisiin ja serbeihin. Alue vaihtoi taas 1918 omistajaa, kun siitä tuli osa Jugoslavian kuningaskuntaa. Kroaatit olivat pitkään enemmistönä Kotorinlahden alueella Risania lukuun ottamatta, mutta heidän suhteellinen määränsä väheni siten, että Jugoslavian hajotessa 1990-luvun alussa he olivat alueella enää vähemmistö. Syynä olivat pääasiassa uudet tulokkaat sisämaasta. Jugoslavian hajoamisen alettua kroaatit leimattiin propagandassa viidenneksi kolonnaksi, jotka halusivat liittää Kotorinlahden alueen Kroatiaan. Tämä kiihtyi Kroatian annettua itsenäisyysjulistuksen vuonna 1991 ja kroaatijoukkojen tehtyä iskun montenegrolaisia reserviläisiä vastaan Kotorissa vähän tämän jälkeen. Alueella ei kuitenkaan ryhdytty etnisiin puhdistuksiin, mutta pelon ilmapiirin takia arviolta noin neljännes kroaateista lähti alueelta. Alueelle tuli lisäksi sittemmin serbipakolaisia Bosniasta ja Kroatiasta. Montenegron vallanpitäjien alettua vuosikymmenen lopulla ottaa etäisyyttä Belgradiin kroaatien ja muiden vähemmistöjen asema koheni. Vuonna 1999 avattiin rajanylistyspaikka Kroatiaan Debeli Brijegissä, ja Kroatia avasi konsulaatin Kotoriin.Bieber 2003, s. 175. ==Kulttuuri== Montenegrossa toimii useita kroaatien kulttuuriseuroja, joihin lukeutuvat esimerkiksi Napredak ja Hrvatski dom, sekä useita musiikkiseuroja. Maan kroaateilla on oma puolueensa Hrvatsko gradjansko društvo, joka on keskittynyt lähinnä aluepolitiikkaan ja sillä on ollut edustajia Tivatin kunnanvaltuustossa.Bieber 2003, s. 176. ==Lähteet== * ===Viitteet=== Luokka:Montenegron etniset ryhmät
Jacó Roberto Hilgert

Jacó (Jacob) Roberto Hilgert (27. tammikuuta 1926 Harmonia – 17. joulukuuta 2020) oli brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Cruz Altan hiippakunnan johtoon 19. heinäkuuta 1976. Piispaksi vihkiminen seurasi 26. syyskuuta. Pääkonsekraattorina toimi Alfredo Vicente Scherer, jota avustivat João Cláudio Colling ja José Ivo Lorscheiter.Catholic-Hierarchy.org: Bishop Jacó (Jacob) Roberto Hilgert Hilgert jäi eläkkeelle 8. toukokuuta 2002. == Lähteet == Luokka:Brasilialaiset papit Luokka:Katoliset piispat Luokka:Vuonna 1926 syntyneet Luokka:Vuonna 2020 kuolleet
Carmine Rocco

Carmine Rocco (12. huhtikuuta 1912 Camigliano – 12. toukokuuta 1982) oli italialainen roomalaiskatolinen arkkipiispa. Hän loi uran kirkon diplomaattisissa tehtävissä.Catholic-Hierarchy.org: Archbishop Carmine Rocco Rocco vihittiin 26. heinäkuuta 1936 papiksi Calvi e Teanon hiippakuntaan. Hänet nimitettiin 5. lokakuuta 1961 Iustinianopolis in Galatian titulaariarkkipiispaksi sekä apostoliseksi nuntiukseksi Boliviaan. Piispaksi vihkiminen seurasi 12. marraskuuta. Pääkonsekraattorina toimi Amleto Giovanni Cicognani, jota avustivat Angelo Dell'Acqua ja Matteo Guido Sperandeo. Rocco nimitettiin 16. syyskuuta 1967 apostoliseksi nuntiukseksi Filippiineille ja 22. toukokuuta 1973 Brasiliaan. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1912 syntyneet Luokka:Vuonna 1982 kuolleet
Moisés Ferreira Coelho

Moisés Ferreira Coelho (8. huhtikuuta 1877 Cajazeiras – 18. huhtikuuta 1959) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1901 ja nimitettiin Cajazeirasin hiippakunnan johtoon 16. marraskuuta 1914. Piispaksi vihkiminen seurasi 2. toukokuuta 1915. Pääkonsekraattorina toimi Adauctus Aurélio de Miranda Henriques, jota avustivat Santino Maria da Silva Coutinho ja José Tomas Gomes da Silva.Catholic-Hierarchy.org: Archbishop Moisés Ferreira Coelho Ferreira Coelho sai 12. helmikuuta 1932 nimityksen Paraíban koadjuuttoriarkkipiispaksi ja Beroean titulaariarkkipiispaksi. Hänestä tuli 16. elokuuta 1935 Paraíban arkkipiispa, jona hän toimi, kunnes kuoli 82-vuotiaana virassa. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1877 syntyneet Luokka:Vuonna 1959 kuolleet
Antônio José dos Santos

Antônio José dos Santos (23. marraskuuta 1872 Cachoeira do Campo – 1. helmikuuta 1956) oli brasilialainen roomalaiskatolinen piispa. Hänet vihittiin lasaristien papiksi 9. kesäkuuta 1900 ja nimitettiin Diamantinan arkkihiippakunnan vihkipiispaksi sekä Croaen titulaaripiispaksi 13. joulukuuta 1918. Piispaksi vihkiminen seurasi 19. lokakuuta 1919. Pääkonsekraattorina toimi Silvério Gomes Pimenta, jota avustivat Serafim Gomes Jardim da Silva ja Cyrillo de Paula Freitas.Catholic-Hierarchy.org: Archbishop Antônio José dos Santos, C.M. Dos Santos sai 22. marraskuuta 1929 nimityksen Assisin piispaksi, jona hän toimi, kunnes kuoli 83-vuotiaana virassa. == Lähteet == Luokka:Brasilialaiset papit Luokka:Katoliset piispat Luokka:Vuonna 1872 syntyneet Luokka:Vuonna 1956 kuolleet
Antônio Augusto de Assis

Antônio Augusto de Assis (5. joulukuuta 1863 Lagoa Dourada – 7. helmikuuta 1961) oli brasilialainen roomalaiskatolinen arkkipiispa. Hänet vihittiin papiksi 24. huhtikuuta 1892, ja hän sai 10. heinäkuuta 1907 nimityksen Pouso Alegren koadjuuttoripiispaksi sekä Suran titulaaripiispaksi. Piispaksi konsekroinnin suoritti 17. marraskuuta Joaquim Arcoverde de Albuquerque Cavalcanti, jota avustivat João Batista Corrêa Nery ja Eduardo Duarte e Silva.Catholic-Hierarchy.org: Archbishop Antônio Augusto de Assis De Assisista tuli 29. marraskuuta 1909 Pouso Alegren piispa, ja 7. helmikuuta 1916 hän sai nimityksen Guaxupén piispaksi, jonka virkaan hänet asetettiin 28. toukokuuta. Hänet nimitettiin 2. elokuuta 1918 Marianan vihkipiispaksi ja Diocletianopolis in Palaestinan titulaaripiispaksi. 24. helmikuuta 1922 hänet nimitettiin Berytuksen titulaariarkkipiispaksi, ja 31. heinäkuuta 1931 hän sai nimityksen Jaboticabalin hiippakunnan johtoon (henkilökohtainen titteli: arkkipiispa). Hän kuoli 97-vuotiaana virassa. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1863 syntyneet Luokka:Vuonna 1961 kuolleet
Bassem Boulaabi

Bassem Boulaâbi (s. 11. tammikuuta 1984 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa AS Marsaa. ==Ura== Boulaâbi aloitti ammattilaisuransa Stade Tunisienin riveissä kaudella 2005–2006. Hän edusti joukkuetta aina kaudelle 2008–2009 saakka, jolloin hän siirtyi kesken kauden tammikuussa 2009 ES Saheliin.Bassem Boulaabi worldfootball.net Viitattu 28.5.2012 Boulaabi pelasi kuitenkin vain kaksi ottelua, kunnes siirtyi tammikuussa 2010 puoleksi vuodeksi lainalle AS Kassarineen. Palattuaan takaisin ES Saheliin Boulaabi pelasi joukkueessa kauden 2010–2011 loppuun. Elokuussa 2011 hän siirtyi AS Marsaan, jossa Boulaabi on noussut vakiopuolustajaksi. ==Maajoukkueura== Boulaâbi pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan. ==Lähteet== * Bassem Boulaabi Kawarji.comissa ===Viitteet=== Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Vladimer Aptsiauri

Vladimer Aptsiauri (, 4. helmikuuta 1962 Manglisi, Georgian SNT, Neuvostoliitto – 14. toukokuuta 2012 Tbilisi) oli georgialainen, Neuvostoliittoa edustanut miekkailija, olympiavoittaja ja maailmanmestari. Aptsiauri voitti olympiakultaa floretin joukkuekilpailussa Soulissa 1988. MM- kilpailuista hän saavutti floretin joukkuekilpailusta kolme mitalia, joista yksi kultainen.http://www.federscherma.it/file/34165.pdf Aptsiauri toimi vuodesta 1998 alkaen kahdeksan vuotta Kuwaitin miekkailumaajoukkueen päävalmentajana. Hän toimi myös Georgian miekkailuliiton johtotehtävissä. Aptsiauri kuoli Tbilisissä toukokuussa 2012. Hänen kuolemansa julkistettiin 17. toukokuuta.http://vestnikkavkaza.net/news/society/26706.html == Lähteet == * Vladimer Aptsiauri Biography and Olympic Results Olympics at Sports- Reference.com === Viitteet === Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1962 syntyneet Luokka:Vuonna 2012 kuolleet
Bilel Ben Messaoud

Bilel Ben Messaoud (s. 8. elokuuta 1989) on tunisialainen jalkapalloilija. Keskikentällä pelaava Ben Messaoud edustaa Tunisian pääsarjassa pelaavaa AS Marsaa. ==Ura== Ben Messaoud aloitti ammattilaisuransa AS Marsan riveissä kaudella 2010–2011. Joukkue voitti samaisella kaudella Tunisian 1. divisioonan mestaruuden kauden päätteeksi. Ben Messaoud pelasi kauden aikana 15 ottelua ja teki niissä kuusi maalia. ==Maajoukkueura== Ben Messaoud pelasi ensimmäisen maaottelunsa Tunisian paidassa 27. toukokuuta 2012 harjoitusottelussa Ruandaa vastaan tultuaan vaihdosta kentälle. ==Lähteet== * Transfermarkt ===Viitteet=== Luokka:Tunisialaiset jalkapalloilijat Luokka:Vuonna 1989 syntyneet Luokka:Elävät henkilöt
Zakarya Bergdich

Zakarya Bergdich (s. 7. tammikuuta 1989 Compiègne) on marokkolainen jalkapalloilija. Laitapuolustajana pelaava Bergdich edustaa Espanjan Segunda Divisiónissa Real Valladolidia. ==Maajoukkueura== Bergdich pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Hän oli jo aikaisemmin saanut maajoukkuekutsun helmikuussa 2012 pelattavaan harjoitusotteluun,Maroc vs Burkina Faso : Bakr El Hilali, Brahim El Bahri et Zakaria Bergich rappelés en renfort frmf Viitattu 28.5.2012 mutta ei pelannut ottelussa. ==Lähteet== Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1989 syntyneet Luokka:Elävät henkilöt
Pär Hansson (jalkapalloilija)

Pär Hansson (s. 22. kesäkuuta 1986) on ruotsalainen jalkapalloilija. Hän on pelipaikaltaan maalivahti. Hansson pelaa Helsingborgs IF:ssä. Hansson on pelannut Helsingborgissa vuodesta 2001 lähtien ja miesten edustusjoukkueeseen hän nousi 2005. Kauden 2008 Hansson pelasi lainasopimuksella Ängelholms FF:ssä. Ruotsin maajoukkueessa Hansson on pelannut kaksi maaottelua. Hänet valittiin mukaan 2012 EM-kisoihin. == Lähteet == Luokka:Ruotsalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Heidi Foxell

Heidi Foxell (s. 29. maaliskuuta 1988) on suomalainen jalkapallomaalivahti, joka tunnetaan myös haavoittumisestaan poliisiopiskelijana Hyvinkään joukkoampumisessa toukokuussa 2012. Hän edusti viimeksi Naisten Liigassa pelaavaa Helsingin Jalkapalloklubia. == Ura urheilijana == Foxell kuului vaasalaisen FC Sportin SM-sarjajoukkueeseen kaudella 2006 ja nousi pelaavaan kokoonpanoon kaudella 2007. Kaudella 2011 hän voitti tuolloin Ykkösessä pelanneen Sportin kanssa Suomen Cupin pikkufinaalin. Kaudeksi 2012 Foxell siirtyi HJK:hon ja oli heti mukana voittamassa Liigacupia. == Ura poliisina == Nuorempana konstaapelina työharjoittelussa ollut Foxell haavoittui vakavasti niin sanotussa Hyvinkään joukkoampumisessa toukokuussa 2012. Hän on kirjoittanut toipumisestaan Bulletproof-nimistä blogia. Foxell tuli julkisuuteen elokuussa 2015, kun poliisikollega Tuomas Pelkonen juoksi hänen hyväkseen sadan kilometrin ultrajuoksun. Foxell haavoittui vaikeasti vatsaan Eero Hiltusen ampumasta hirvikiväärin luodista. Laukaus tuhosi Foxellin suolistoa. Foxellin poliisiopinnot jäivät kesken haavoittumisen seurauksena, mutta toukokuussa 2023 hän valmistui poliisiksi. Hän on tehnyt poliisin työtä lyhennetyllä työajalla.https://twitter.com/Polamk/status/1660990910056767490 == Terveys == Kirurgi Ari Leppäniemi kertoo, että Foxell on leikattu yli 50 kertaa ja muita anestesiaa vaativia toimenpiteitä hänelle on tehty vähintään saman verran. Leppäniemen mukaan määrä on maailmanennätys. Vuonna 2015 Foxellille tehtiin leikkaus, jonka yhteydessä anestesialääkäri teki hoitovirheen. Anestesialääkäri ei ollut tutustunut tapaukseen riittävän hyvin, minkä vuoksi hän ei antanut Foxellille tarpeeksi nukutusainetta. Kun Foxellin suuhun työnnettiin kameraa, hän oksensi. Oksennus päätyi keuhkoihin ja aiheutti happivajeen, mistä seurasi selkäydinvamma. Hoitovirheen vuoksi Foxell joutuu käyttämään pyörätuolia. Foxellin luodista saama haava vatsassa ei ollut umpeutunut vielä kuuden vuoden kuluttua ampumisesta. Tämä on altistanut hänet toistuville verenmyrkytyksille. Vuonna 2018 hän koki neljä verenmyrkytystä. Hän odottaa leikkausta, jossa haava pyritään saamaan umpeen. Kesäkuussa 2016 kerrottiin Foxellin sairastuneen leukemiaanIltalehti. 5.12.2016. s. 8-9.. Foxell on kertonut tarvitsevansa jatkuvaa lääkitystä leukemiansa kurissa pitämiseksi. Tammikuussa 2019 Foxellilla todettiin hyvänlaatuinen kasvain munasarjoissa. == Lähteet == == Kirjallisuutta == * == Aiheesta muualla == * Heidi Foxellin Bulletproof-blogi * Puoli Seitsemän -vierailu Luokka:Suomalaiset jalkapallomaalivahdit Luokka:Suomalaiset poliisit Luokka:Suomalaiset rikosten uhrit Luokka:Vuonna 1988 syntyneet Luokka:Elävät henkilöt
Ortega

Ortega on muun muassa seuraavien henkilöiden sukunimi: * Amancio Ortega (s. 1936), espanjalainen yritysjohtaja, Inditexin perustaja * Ariel Ortega (s. 1974), argentiinalainen jalkapalloilija * Austin Ortega (s. 1994), yhdysvaltalainen jääkiekkoilija * Brian Ortega (s. 1991), yhdysvaltalais- meksikolainen vapaaottelija * Carmelo Ortega (s. 1938), kuubalainen koripallovalmentaja * César Ramón Ortega Herrera (1938–2021), venezuelalainen katolinen piispa * Daniel Ortega (s. 1945), Nicaraguan presidentti * Daniel Hermida Ortega (1863–1956), ecuadorilainen katolinen piispa * David Ortega (s. 1979), espanjalainen uimari * Jaime Lucas Ortega y Alamino (1936–2019), kuubalainen kardinaali * Jenna Ortega (s. 2002), yhdysvaltalainen näyttelijä * José Ortega y Gasset (1883–1955), espanjalainen filosofi * Kenny Ortega (s. 1950), yhdysvaltalainen koreografi, elokuvaohjaaja ja -tuottaja * Manuel Medina Ortega (s. 1935), espanjalainen poliitikko ja europarlamentaarikko * Maykelline Graciela Hernández Ortega, Mayki Graff (s. 1993 tai 1994), hondurasilainen feministi, rap-artisti ja graffititaiteilija * Orlando Ortega (s. 1991), kuubalainen pika-aitajuoksija * Sandra Ortega Mera (s. 1968), espanjalainen perijätär, miljardööri ja hyväntekijä * Sergio Sánchez Ortega (s. 1986), espanjalainen jalkapalloilija * Silvio José Báez Ortega (s. 1958), nicaragualainen katolinen piispa * Stefan Ortega (s. 1992), saksalais- espanjalainen jalkapallomaalivahti.
Motokatsu Inoue

Motokatsu Inoue (, 2. joulukuuta 1918 – 1. tammikuuta 1993) oli japanilainen budoka. Inoue oli myös sōke Yuishinkai-karatessa ja Ryūkyū kobujutsu. == Elämä ja ura == Inoue syntyi Tokiossa kenraalin poikana ja Japanin entisen pääministerin Katsura Tarōn pojanpoikana. Hä harjoitteli jo lapsena Kōga- ninjan Seiko Fujitan (1898–1966), Yasuhiro Konishin ja Taira Shinkenin kanssa. Inoue perusti oman karate-tyylisuunnan Yuishinkain jossa kobudōaseet ovat tärkeässä roolissa.Laaksonen (1992): s. 32–38 &188–189 Inoue on julkaissut kolme kirjaa Kobudō-katoista japanissa ja ne on käännetty myös englanniksi. == Lähteet == * * === Viitteet === Luokka:Japanilaiset karatekat Luokka:Japanilaiset budokat Luokka:Japanilaiset kirjailijat Luokka:Vuonna 1918 syntyneet Luokka:Vuonna 1993 kuolleet
Seiko Fujita

Seiko Fujita (; syntymänimi Isamu Fujita, ; 1898 – 4. tammikuuta 1966) oli viimeinen Kōga-ninjojen päämestari eli soke. Seiko Fujita toimi muun muassa Yuishinkai-karatejutsun perustajan, Motokatsu Inoue-sensein (1918–1993) opettajana. Tero laaksonen, Kamppailijoita dojoilta tatamilta. 1992 sivut 32-38,188-189. == Lähteet == * * === Viitteet === Luokka:Budō- ja bujutsuvaikuttajat Luokka:Japanilaiset henkilöt Luokka:Vuonna 1898 syntyneet Luokka:Vuonna 1966 kuolleet
MTi

MTI voi tarkoittaa seuraavia: * MTI, Matkailualan tutkimus- ja koulutusinstituutti * MTI, metsätalousinsinööri * MTi, tiedottajan tutkinto * MTI, miehittämätön avaruuslento vuonna 2000 Luokka:Lyhenteet
Pyramid Lake

Pyramid Lake tarkoittaa seuraavia: *Pyramid Lake (Alberta), Kanada *Pyramid Lake (Kalifornia) *Pyramid Lake (El Doradon piirikunta, Kalifornia) *Pyramid Lake (Nevada) *Pyramid Lake (New York) *Pyramid Lake (Washington)
Alma (täsmennyssivu)

Alma voi tarkoittaa seuraavia: * Alma, naisen etunimi * Alma, taiteilijanimenä: ** Alma, Alma-Sofia Miettinen, suomalainen laulaja ja lauluntekijä ** Alma, oik. Alexandra Maquet, ranskalainen laulaja ja lauluntekijä * Alma, Aleksis Kiven näytelmä * alma, ”Siperian lumimies”, väitetty kryptozoologinen olento * Alma, joki Krimin niemimaalla * Vaasan kansalaisopisto Alma, Vaasassa toimiva vapaan sivistystyön oppilaitos * Alma Media, suomalainen mediakonserni * ALMA-palkinto (The American Latino Media Arts Award), vuoden parhaille latinolaisille esiintyjille myönnettävä palkinto * alma mater, yliopisto, jossa asianomainen on opiskellut * ALMASat (Alma Mater Satellite), italialainen nanosatelliitti * Alma-Ata eli Almaty, Kazakstanin pääkaupunki * Atacama Large Millimeter Array (ALMA), radioteleskooppiryhmä Chilessä * Alman taistelu, Krimin sodan taistelu * Alma, kaupunki Michiganissa, Yhdysvalloissa.
Borges

Borges voi tarkoittaa seuraavia: ;sukunimenä: * Ana Borges (s. 1990), portugalilainen jalkapalloilija * Ary Borges (s. 1999), brasilialainen jalkapalloilija * Breno Borges (s. 1989), brasilialainen jalkapalloilija * Carlos Borges (1932–2014), uruguaylainen jalkapalloilija * Celso Borges (s. 1988), costaricalainen jalkapalloilija * Gustavo Borges (s. 1972), brasilialainen uimari * Humberlito Borges (s. 1980), brasilialainen jalkapalloilija * Joaquim Borges de Figueroa (1714–1788), portugalilais- brasilialainen katolinen arkkipiispa * Jorge Luis Borges (1899–1986), argentiinalainen kirjailija * Julio Borges (s. 1969), venezuelalainen poliitikko * Lázaro Borges (s. 1986), kuubalainen seiväshyppääjä * Lucas Silva Borges (s. 1993), brasilialainen jalkapalloilija * Micael Borges (s. 1988), brasilialainen näyttelijä * Rômulo Borges Monteiro (s. 1990), brasilialainen jalkapalloilija * Sérgio de Deus Borges (s. 1966), brasilialainen katolinen piispa * Tabaré Larre Borges (s. 1922), uruguaylainen koripalloilija * Wendell Nascimento Borges (s. 1993), brasilialainen jalkapalloilija * Willian Borges da Silva (s. 1988), brasilialainen jalkapalloilija ;muita merkityksiä: * Borges International Group, espanjalainen oliiviöljytuotteita valmistava yritys. Luokka:Luettelot henkilöistä sukunimen mukaan
Varga

Varga on muun muassa seuraavien henkilöiden sukunimi: * Ádám Varga (s. 1999), unkarilainen ratameloja * Balázs Varga (s. 2003), unkarilainen jääkiekkoilija * Barnabás Varga (s. 1994), unkarilainen jalkapalloilija * Béla Varga (1888–1969), unkarilainen painija * Erik Varga (s. 1976), slovakialainen haulikkoammunnan maailmanmestari * Gabriel Varga (s. 1985), kanadalainen potkunyrkkeilijä * János Varga (1939–2022), unkarilainen painija, olympiavoittaja ja maailmanmestari * Károly Varga (s. 1955), unkarilainen pienoiskivääriampuja ja olympiavoittaja * Lajos Varga (s. 1950), unkarilainen katolinen piispa * Miroslav Varga (s. 1960), tšekkoslovakialainen kivääriampuja ja olympiavoittaja * Roland Varga (s. 1990), unkarilainen jalkapalloilija * Tyler Varga (s. 1993), ruotsalais-kanadalais-suomalainen amerikkalaisen jalkapallon pelaaja * Zsolt Varga (s. 1972), unkarilainen vesipalloilija.
Luottotutkinto

Luottotutkinnossa käsitellään perustietoa luotonvalvonnasta ja luotonhallinnasta sekä luottoalan eri osa-alueista. Koulutukseen voivat osallistua yritysten tai muiden organisaatioiden luotonhallintaa ja perintää hoitavat tai niiden hoitamiseen siirtyvät henkilöt. Koulutus valmistaa opiskelijan luotonhallinnan tehostamiseen sekä rahavirtojen ja perintätoimien ammattimaisempaan hoitamiseen.http://www.markinst.fi/tutkinnot/78/luottotutkinto Luottotutkinnon suorittaminen edellyttää 17 opintoviikon eli 26 opintopisteen suorittamista, mikä tarkoittaa noin yhdeksää opintokuukautta. Suomessa tutkintoon kouluttaa Markkinointi-instituutti. Tutkinto on Markkinointi- instituutin ja Luottomiehet ry:n yhteistyönä kehittämä luottoalan koulutus, jonka suorittaneet saavat oikeuden käyttää lyhennettä LTS nimensä yhteydessä.http://www.luottomiehet.fi/files/credit_management_synty_ja_kehitys_03-11.pdf Koulutuksen suorittaneita luottoalan ammattilaisia on yli tuhat. ==Koulutuksen sisältö== Tutkinto on yhdeksän kuukautta kestävä koulutus, johon sisältyy kahdeksan koulutuspäivää sekä ohjauttua etäopiskelua viidestä seitsemään tuntia viikossa. Tutkinto koostuu seuraavista kursseista: *Luotonhallinnan kokonaisuus *Vuorovaikutus ja viestintä työelämässä *Yrityksen luotonhallinta *Luottokaupan oikeudellinen sääntely *Maksuliike *Yrityksen luottokelpoisuuden arviointi *Vakuudet * Rahoitusmarkkinat ja -muodot *Perintämenetelmät *Perintä ja täytäntöönpano *Vierailu Helsingin käräjäoikeudessa ja kihlakunnan ulosottovirastossa ==Historia== Luottotutkinto kehitettiin 1980-luvulla. Syntyyn vaikutti tuolloin talous- ja yrityshallinnon koulutusten voimakas kehittyminen http://www.markinst.fi/markkinointi- instituutti/historia/1980-luku ja Luottomiehet ry:n aktiivisuus: ilman Luottomiesten innostusta ei oppiaineistoja, oppimistehtäviä eikä opettajia olisi löytynyt koulutukselle. Alkuvaiheen motivaattoreina ja organisaattoreina toimivat muun muassa Pekka Tiilikainen, Mikko Parjanne, Reijo Aarnio, Jyrki Lindström, Vesa Kantee, Pekka Siltavuori, Risto Suviala, Tom Ahlroos, Olli Kivelä, Juha Ojajärvi ja Taavi Kallankari. Luottotutkinnon sisältö ja rakenne eivät ole vuosien aikana merkittävästi muuttuneet. Sisällön ajanmukaisena pitämiseksi koulutuksen järjestäjä, Markkinointi-instituutti, tekee tiivistä yhteistyötä Luottomiesten koulutustoimikunnan kanssa. ==Lähteet== * Markkinointi-instituutti *Luottomiehet -- Kreditmännen r.y. *Luottolinkki 3/2011 *Luottolinkki 2/2018 ===Viitteet=== ==Aiheesta muualla== * Markkinointi-instituutti *Luottomiehet -- Kreditmännen r.y. Luokka:Tutkinnot
Molina

Molina on muun muassa seuraavien henkilöiden sukunimi: * Alfred Molina (s. 1953), englantilainen näyttelijä * Antonio Muñoz Molina (s. 1956), espanjalainen kirjailija * Antonio Vilaplana Molina (1926–2010), espanjalainen katolinen piispa * Fabiola Molina (s. 1975), brasilialainen uimari * Iván Molina (s. 1946), kolumbialainen tennispelaaja * Jorge Molina (s. 1982), espanjalainen jalkapalloilija * Jose Molina (s. 1971), yhdysvaltalainen käsikirjoittaja ja tuottaja * José Francisco Molina (s. 1970), espanjalainen jalkapallomaalivahti * Juan Ignacio Molina (1740–1829), chileläinen jesuiittapappi ja luonnontieteilijä * Juan Manuel Molina (s. 1979), espanjalainen kilpakävelijä * Luis Alfonso Márquez Molina (s. 1936), venezuelalainen katolinen piispa * Mario J. Molina (1943−2020), meksikolainen kemisti, Nobelin kemianpalkinnon saaja * Miguel Molina (s. 1989), espanjalainen autourheilija * Nahuel Molina (s. 1998), argentiinalainen jalkapalloilija * Olivia Molina (s. 1980), espanjalainen näyttelijä * Otto Pérez Molina (s. 1950), Guatemalan presidentti 2011–2015 * Rafael Leónidas Trujillo Molina (1891–1961), Dominikaanisen tasavallan presidentti * Ramón Darío Molina Jaramillo (1935–2018), kolumbialainen katolinen piispa * Tirso de Molina, oik. Fray Gabriel Téllez (1579–1648), espanjalainen munkki ja kirjailija * Yadier Molina (s. 1982), puertoricolainen baseballpelaaja